**Ποια δικαιολογητικά απαιτούνται**

**για να πάρετε το επίδομα θέρμανσης**

Άρχισε η υποβολή αιτήσεων για το πετρέλαιο θέρμανσης και εμείς έχουμε όλες τις πληροφορίες που χρειάζεστε, για να μην ταλαιπωρείτε!

Το επίδομα θα χορηγείται στα φυσικά πρόσωπα  για τις αγορές πετρελαίου εσωτε­ρικής καύσης θέρμανσης που πραγματοποιούν από 15 Οκτωβρίου μέχρι και την 30 Απριλίου κάθε έτους μετά από σχετική αίτηση που αρμοδίως υποβάλλεται μέχρι 30 Μαΐου κάθε έτους. Η αίτηση θα υποβάλλεται μέσω εφαρμογής στο δικτυακό τόπο www.gsis.gr, και θα ακολουθεί η ένταξή τους στο Μητρώο Δικαιούχων του επιδόμα­τος θέρμανσης.

Στην αίτηση θα αναγράφονται κατά περίπτωση τα ακόλουθα στοιχεία:

**- ο Αριθμός Φορολογικού Μητρώου του αιτούντος - υπόχρεου φορο­λογικής δήλωσης,**

**- το ονοματεπώνυμό του,**

**- ο αριθμός των προστατευόμενων τέκνων του,**

**- η ένδειξη εάν επιθυμεί προκαταβολή,**

**- ο αριθμός τραπεζικού λογαριασμού (IBAN) που επιθυμεί να πιστω­θεί το ποσό και το ονοματεπώνυμο του πρώτου δικαιούχου,**

**- ο αριθμός παροχής ηλεκτρικού ρεύματος του ακινήτου κύριας κα­τοικίας,**

**- η ταχυδρομική διεύθυνση που αντιστοιχεί στη συγκεκριμένη παρο­χή ηλεκτρικού ρεύματος,**

**- αν η κατοικία είναι ιδιόκτητη, ενοικιαζόμενη ή δωρεάν παραχω­ρούμενη καθώς και ο Α.Φ.Μ. του εκμισθωτή ή του δωρεάν παρα­χωρούντος,**

**- τα τετραγωνικά μέτρα κύριων χώρων της κύριας κατοικίας κατά το χρόνο υποβολής της αίτησης,**

**- η ένδειξη αν πρόκειται για πολυκατοικία,**

**- τα στοιχεία επικοινωνίας του (διεύθυνση ηλεκτρονικού ταχυδρομεί­ου, αριθμός κινητού ή και σταθερού τηλεφώνου)**

Παράλληλα οι διαχειριστές της πολυκατοικίας ή οι εκπρόσωποι των πολυκατοικιών ή οι εταιρίες διαχείρισης πολυκατοικιών, θα δηλώνουν στην εφαρμογή τα ακόλουθα στοιχεία:

-**τον Αριθμό Φορολογικού Μητρώου του διαχειριστή ή του προσώ­που που εκπροσωπεί την πολυκατοικία ή της εταιρίας διαχείρισης της πολυκατοικίας,**

**- τον ΑΦΜ της πολυκατοικίας, εφόσον υπάρχει,**

**- τον αριθμό της κοινόχρηστης παροχής ηλεκτρικού ρεύματος ή μιας παροχής ηλεκτρικού ρεύματος που εκπροσωπεί την πολυκατοικία,**

**- τα χιλιοστά συμμετοχής των διαμερισμάτων στις δαπάνες θέρμαν­σης,**

**- το ονοματεπώνυμο των φυσικών προσώπων που διαμένουν στα δια­μερίσματα τα οποία δεν χρησιμοποιούνται ως επαγγελματική στέγη.**

Σε περίπτωση απόρριψης της αίτησης του ενδιαφερόμενου ή χορήγη­σης επιδόματος μικρότερου του αιτούμενου ή αμφισβήτησης των αποτε­λεσμάτων της επεξεργασίας, δύναται ο ενδιαφερόμενος να υποβάλει η­λεκτρονική αίτηση επανεξέτασης στη Γενική Γραμματεία Δημοσίων Ε­σόδων, στην οποία θα τεκμηριώνει τους λόγους ένστασης.

Όλα τα συνδεόμενα με την υποβαλλόμενη αίτηση δικαιολογητικά φυ­λάσσονται υποχρεωτικά από τους ενδιαφερόμενους για διάστημα πέντε ετών, ενώ δεν θα γίνεται αποδεκτή η χρήση του ίδιου αριθμού λογαρια­σμού τραπέζης (IBAN) από δύο διαφορετικούς δικαιούχους επιδόματος. Επίσης δεν είναι αποδεκτή η χρήση του ίδιου αριθμού παροχής ηλεκτρι­κού ρεύματος για περισσότερους από δύο δικαιούχους κατά την ίδια πε­ρίοδο θέρμανσης.

Ως αρμόδια υπηρεσία για τη διενέργεια των μηχανογραφικών διαδικα­σιών χορήγησης του επιδόματος θέρμανσης στα δικαιούχα φυσικά πρό­σωπα ορίζεται η Διεύθυνση Ηλεκτρονικής Διακυβέρνησης (Δ.ΗΛΕ.Δ) της Γενικής Γραμματείας Δημοσίων Εσόδων (Γ.Γ.Δ.Ε.) και δεν θεωρεί­ται δημόσιος υπόλογος, ενώ ευθύνεται μόνο για τυχόν λάθη κατά την ε­πεξεργασία από δική της υπαιτιότητα.

Για τη χορήγηση του επιδόματος θέρμανσης, η Ελληνική Επικράτεια κατανέμεται σε τέσσερις κλιματικές ζώνες, ως ακολούθως:

|  |  |
| --- | --- |
| **ΚΛΙΜΑΤΙΚΗ ΖΩ­ΝΗ** | **ΝΟΜΟΙ** |
| **ΖΩΝΗ Α** | Γρεβενών, Κοζάνης, Καστοριάς, Φλώρινας, Δράμας, Ευρυτανίας |
| **ΖΩΝΗ Β** | Ιωαννίνων, Λάρισας, Καρδίτσας, Τρικάλων, Αρκαδίας, Πιερίας, Ημαθίας, Πέλλης, Θεσσα­λονίκης, Κιλκίς, Χαλκιδικής, Σερρών , Καβά­λας, Ξάνθης, Ροδόπης, Έβρου |
| **ΖΩΝΗ Γ** | Αττικής (εκτός Κυθήρων & νησιών Σαρωνι­κού), Κορινθίας, Ηλείας, Αχαΐας, Αιτωλοακαρ­νανίας, Φθιώτιδας, Φωκίδας, Βοιωτίας, Ευβοί­ας, Μαγνησίας, Λέσβου, Χίου, Κέρκυρας, Λευ­κάδας, Θεσπρωτίας, Πρέβεζας, Άρτας |
| **ΖΩΝΗ Δ** | Ηρακλείου, Χανιών, Ρεθύμνου, Λασιθίου, Κυ­κλάδων, Δωδεκανήσου, Σάμου, Μεσσηνίας, Λακωνίας, Αργολίδας, Ζακύνθου, Κεφαλληνίας & Ιθάκης, Κύθηρα & νησιά Σαρωνικού |

Για κάθε κατοικία, ανεξαρτήτως ζώνης, χορηγείται επίδομα για τα πρώτα 120 τετραγωνικά, με ανώτατη κατανάλωση λίτρων πετρελαίου εσωτερικής καύσης θέρμανσης, ανά κλιματική ζώνη και ανά τετραγωνικό μέτρο της κατοικίας, ως ακολούθως:

|  |  |  |
| --- | --- | --- |
| **ΚΛΙΜΑΤΙΚΗ ΖΩΝΗ** | **Ανώτατη κατανάλωση λίτρων πετρελαίου θέρ­μανσης ανά τετραγωνι­κό.** | **Ανώτατη συνολι­κή κατανάλωση λίτρων πετρελαί­ου θέρμανσης ανά κατοικία.** |
| **Α΄ ΖΩΝΗ** | 25 | 3.000 |
| **Β΄ ΖΩΝΗ** | 15 | 1.800 |
| **Γ΄ ΖΩΝΗ** | 8 | 960 |
| **Δ΄ ΖΩΝΗ** | 5 | 600 |

Για κάθε λίτρο κατανάλωσης πετρελαίου εσωτερικής καύσης θέρμαν­σης, χορηγείται ποσό επιδόματος 0,35 ευρώ. Σε οριακές περιπτώσεις προσδιορισμού κλιματικής ζώνης μιας κατοικίας επιλέγεται η ευ­νοϊκότερη ζώνη για τον αιτούντα. Στις περιπτώσεις αλλαγής κλιματικής ζώνης κατά την διάρκεια της περιόδου θέρμανσης, στην νέα ζώνη μετα­φέρεται το εναπομείναν ποσοστό της κλιματικής ζώνης της προηγούμε­νης κατοικίας.

Επίδομα χορηγείται στους δικαιούχους για τις αγορές πετρελαίου εσω­τερικής καύσης θέρμανσης που πραγματοποιούν από 15 Οκτωβρίου μέ­χρι και την 30 Απριλίου κάθε έτους μετά από σχετική αίτηση που υπο­βάλλεται από 15 Οκτωβρίου μέχρι 30 Μαΐου κάθε έτους. Στην περίπτω­ση που οι παραπάνω ημερομηνίες συμπίπτουν με μη εργάσιμες ημέρες, ως ημερομηνία λαμβάνεται η προηγούμενη εργάσι­μη για την έναρξη και η επόμενη εργάσιμη για τη λήξη.

Η αίτηση υποβάλλεται στην ιστοσελίδα της Γενικής Γραμματείας Πληροφοριακών Συστημάτων, για να ενταχθούν οι αιτούντες στο Μη­τρώο Δικαιούχων του επιδόματος θέρμανσης.

**Εξαιρούνται από τη χορήγηση του επιδόματος:**

α) Τα φυσικά πρόσωπα, τα οποία δηλώνονται στη Δήλωση Φορολογί­ας Εισοδήματος Φυσικών Προ­σώπων ως προστατευόμενα μέλη του υπό­χρεου κατά το άρθρο 7 του Κ.Φ.Ε.

β) Τα φυσικά πρόσωπα, τα οποία δηλώνουν στη Δήλωση Φορολογίας Εισοδήματος Φυσικών Προσώ­πων ότι φιλοξενούνται.

γ) Τα φυσικά πρόσωπα που διαθέτουν Ε.Ι.Χ. αυτοκίνητα άνω των 3000 κυβικών εκατοστών ή σκάφη άνω των οχτώ μέτρων ή αεροσκάφη ή δεξαμενές κολύμβησης, όπως αυτά δηλώνονται.

δ) Η επαγγελματική στέγη.

ε) Τα ιδρύματα, οι οργανισμοί και κάθε είδους νομικά πρόσωπα κερ­δοσκοπικού ή μη χαρακτήρα.

στ) Οι κάτοικοι εξωτερικού.

Για τον προσδιορισμό των εξαιρέσεων της ανωτέρω β) περίπτωσης, χρησιμοποιούνται τα δεδομένα της Δήλωσης Φορολογίας Εισοδήματος Φυσικών Προσώπων, του οικονομικού έτους που ταυτίζεται με το έτος λήξης της περιόδου χορήγησης του πετρελαίου θέρμανσης.

Θεσπρωτικό 3 Μαρτίου 2015